62020TO0231(02)_INF
Rettens kendelse (Tiende Udvidede Afdeling) af 8. juni 2021 –Price mod Rådet
(Sag T-231/20)
»Annullationssøgsmål – område med frihed, sikkerhed og retfærdighed – aftale om Det Forenede Kongeriges udtræden af Unionen og Euratom – Rådets afgørelse om indgåelse af aftale om udtræden – statsborgere i Det Forenede Kongerige – fortabelse af unionsborgerskab – ikke individuelt berørt – ikke-regelfastsættende retsakt – afvisning«
1.
Annullationssøgsmål – fysiske eller juridiske personer – retsakter, som berører dem umiddelbart og individuelt – individuelt berørt af en retsakt af generel karakter – betingelser – Rådets afgørelse om godkendelse af indgåelsen af aftalen om de nærmere bestemmelser for Det Forenede Kongeriges udtræden af Unionen – søgsmål anlagt af statsborgere fra Det Forenede Kongerige – fortabelse af unionsborgerskab og de dertil knyttede rettigheder – ikke individuelt berørt – afvisning
(Art. 263, stk. 4, TEUF; Rådets afgørelse (EU) 2020/135)
(jf. præmis 34, 36-40 og 44-51)
2.
Annullationssøgsmål – fysiske eller juridiske personer – begrebet regelfastsættende retsakt som omhandlet i artikel 263, stk. 4, TEUF – Rådets afgørelse om godkendelse af indgåelsen af aftalen om de nærmere bestemmelser for Det Forenede Kongeriges udtræden af Unionen – ikke omfattet
(Art. 263, stk. 4, TEUF; Rådets afgørelse (EU) 2020/135)
(jf. præmis 52, 54, 55, 57, 58 og 65-77)
Angående
Søgsmål støttet på artikel 263 TEUF med påstand om delvis annullation dels af aftale om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (EUT 2020, L 29, s. 7), dels af Rådets afgørelse (EU) 2020/135 af 30. januar 2020 om indgåelse af aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (EUT 2020, L 29, s. 1).
Konklusion
1)
Sagen afvises.
2)
Det er ufornødent at træffe afgørelse om Europa-Kommissionens anmodning om intervention.
3)
David Price bærer sine egne omkostninger og betaler de af Rådet for Den Europæiske Union afholdte omkostninger, herunder omkostningerne i forbindelse med sagen om foreløbige forholdsregler, bortset fra omkostningerne i forbindelse med anmodningen om intervention.
4)
David Price, Rådet og Kommissionen bærer hver især deres egne omkostninger i forbindelse med anmodningen om intervention.